
Abstract

Sistemul constituţional american are în centru conceptul de ”checking power with power”. Modul de alegere al preşedintelui SUA este stabilit în Constituţia federală (Art.II, Sect.1 cu completările aduse de amendamentele XII, XX, XXII, XXIII, XXIV şi XXV). Alegerea candidaţilor care vor intra în cursa prezidenţială revine partidelor politice care, în acest scop, organizează convenţii la care participă un număr de delegaţi reprezentând fiecare stat (selecţia acestora fiind făcută fie prin alegeri primare fie în caucusuri – acestea din urmă fiind asemănătoare primarelor, cu excepţia modului de acordare al voturilor, care este public şi nu secret; un număr de delegaţi sunt aleşi pe criteriul proeminenţei în partid). Cu majoritatea voturilor delegaţilor, un candidat câştigă dreptul de a intra în competiţia pentru preşedinţia SUA; în ceea ce priveşte alegerea vice-preşedintelui, în cele mai multe dintre cazuri delegaţii lasă la latitudinea celui nominalizat această selecţie. Cei doi candidaţi vor merge în tandem în campania electorală (on a ticket). Trebuie menţionat că alegerile primare nu sunt menţionate în Constituţia SUA şi nu au reprezentat o metodă de nominalizare înainte de secolul XX,  fiind un procedeu creat şi modificat, în timp, de partidele politice americane. La ultimele alegeri din 2008 şi 2012 liderii partidelor au căutat modalităţi de restrângere a fenomenului de „crossover voting” la votanţii celor două partide majore, partidele operând unele modificări în desfăşurarea alegerilor primare.       
* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.

Consideraţii introductive
În practică, există două campanii în cursa pentru preşedinţia SUA: una simbolică, „mass media elections”
 şi campania politică propriu-zisă, însemnând aglutinarea eforturilor staff-ului de campanie pentru a câştiga, într-o primă etapă, delegaţii la primare şi caucusuri, apoi câştigarea majorităţii delegaţilor la convenţiile naţionale ale partidelor şi, în final, câştigarea majorităţii voturilor electorilor (minim 270) în ziua votului. 
Despre puterea de influenţă a mass media în campaniile pentru preşedinţia SUA există o bibliografie extrem de vastă, nu de puţine ori aceasta fiind numită „the other government”, „the forth estate” sau „the forth branch of government”, formule exprimând în egală măsură şi aprecierea dar şi sentimente negative
. Media este aceea prin care votanţii accesează candidaţii şi partidele, formându-şi sau consolidându-şi opinii cu privire la partide, candidaţi, decizii politice sau de guvernare; de la ziare la canale tv, de la radio la internet, mass media este factorul determinant în comunicarea politică şi, în cazul specific al SUA, al colectării de fonduri pentru alegeri (fund-raising). Cu certitudine că o bună parte a electoratului urmăreşte sau accesează selectiv canalele de media sau website-urile, funcţie de opiniile deja conturate. Însă, şi în cazul acestui public atent, selecţia detaliilor (şi nuanţele „îngroşate” sau „subţiate”) se face tot pe fondul informaţiilor transmise prin canalele media deşi, în general, se consideră că votanţii care şi-au consolidat o opţiune politică foarte greu vor mai fi influenţaţi de media în sensul unei schimbări fundamentale. Prin urmare ţintele campaniilor mediatice (advertorialelor, viralelor ş.a.m.d.) vor fi reprezentate de cei nedecişi. De aceea, media va fi întotdeauna prezentă cu relatări noi privind activităţile şi personajele politice sau dezbaterile politice naţionale familiarizând audienţele cu privire la mediul politic şi evoluţiile acestuia
.  Diversificarea media  şi mai ales amploarea Social Media au schimbat semnificativ strategiile de campanie şi modul de alocare a resurselor financiare şi de timp („Gone are the days when politicians can sleep easy if their convention speeches please television talking heads and newspaper columnists. Now, they also need Facebook likes and Twitter retweets by millions of followers”
). La campania din 2012 platformele dominante, Twitter Inc. şi Facebook Inc. au organizat propriile evenimente, au realizat topuri de genul “who’s up and who’s down”, măsurând în timp real conversaţii care, în circumstanţe clasice, ar fi avut loc la întâlniri informale. Astfel, publicul a putut afla, spre exemplu, că un discurs al Primei Doamne Michelle Obama a avut un număr dublu de tweets-per-minute faţă de mesajul candidatului  Mitt Romney, sau că în prima noapte a Convenţiei Democrate au fost 3 milioane de tweet-uri, cu 1 milion în plus faţă de cât au înregistrat republicanii în toate cele 3 zile ale Convenţiei lor. Un progres vizibil faţă de 2008, când în Ziua Votului s-au distribuit doar 1,8 milioane tweet-uri, cifră care, la alegerile din 2012, era consemnată la fiecare 6 minute. În 2008, Facebook era popular mai ales printre studenţii colegiilor; în 2012  în SUA existau mai mult de 110.000 pagini politice şi 11.000 de politicieni cu pagini de FB, conform lui Andrew Noyes, manager în cadrul platformei respective
.   O dinamică similară au cunoscut şi celelalte platforme (Tumblr, Instagram sau Pinterest, de la bloguri la photo-sharing toate staff-urile de campanie utilizând social-media pentru mobilizare
, putându-se vorbi, fără dubiu, de campania din 2012 ca despre cea mai conectată social campanie electorală din istoria de până acum a campaniilor electorale americane
). Adaptarea a fost mutuală: dacă candidaţii/politicienii s-au orientat spre utilizarea potenţialului extraordinar al social-media şi aceasta din urmă s-a adaptat la regulile politicii, Facebook şi Tweeter având proprii angajaţi prezenţi la Convenţii, sponsorizând partide şi evenimente, în propriul avantaj.  Desigur, în economia sumei totale alocate publicităţii (publicitatea electorală a celor doi candidaţi din 2012 a fost de cca. 1 miliard dolari)  social-media nu a depăşit platforma clasică reprezentată de televiziune
 (însă a adăugat costuri suplimentare per vot), „migraţia digitală” rămânând încă la stadiul de ipoteză.  
Nominalizarea candidaturii pentru alegerile prezidenţiale 

Stadiul 1: Câştigarea delegaţilor
De regulă un candidat care aspiră la funcţia prezidenţială îşi începe campania electorală cu aproximativ doi ani înainte de „ziua votului”, dar numai în condiţiile în care are deja conturat sprijinul pe care îl poate primi din partea liderilor partidului din care face parte (ca şi pe acela al unor personalităţi politice în funcţie: guvernatori, senatori, congresmeni de aceeaşi culoare politică). Campaniile pentru nominalizare încep, în fapt, cu mult înainte de alegerile primare, mijloacele de estimare a sprijinului şi de testare a popularităţii fiind diverse (pe linie politică decisiv este sprijinul partidului şi a comitetelor politice din fiecare stat). Personalităţile care aspiră la câştigarea nominalizării partidului pentru funcţia de preşedinte sunt, în general, persoane cu o notorietate deja consolidată în plan politic (şi nu de puţine ori cu experienţă politică dobândită în Senat, Congres
 sau în funcţii guvernatoriale). 
În vara anului în care au loc alegerile prezidenţiale, partidele politice americane organizează Convenţiile Naţionale în vederea alegerii candidaţilor care vor intra în cursa electorală pentru preşedinţie.  La aceste convenţii candidaţii sunt selectaţi de delegaţii fiecărui stat din componenţa federaţiei. Primul candidat care primeşte majoritatea voturilor delegaţilor devine candidatul partidului în cursa pentru Casa Albă. Acesta va alege un candidat pentru funcţia de vice-preşedinte. 
Delegaţii pentru convenţiile naţionale sunt selectaţi la nivel statal, în conformitate cu regulile şi formulele stabilite de comitetele politice ale partidelor. În vreme ce aceste reguli şi norme pot suferi modificări de la stat sau de la an la an, ca metode de alegere a delegaţilor la Convenţie vor rămâne în principal două: “primarele” şi “caucusurile”. Predominante sunt alegerile primare, organizate în patruzeci de state din componenţa federaţiei americane. 
Alegerile primare
Primele alegeri primare directe au avut loc în Wisconsin în 1903, dar numai în ultimele trei decade ale secolului al XX-lea au devenit sistemul predominant de selectare a candidaturilor. După procedura de self-nomination adoptată la finele secolului al XVIII-lea, în primele două decenii ale secolului următor candidaţii erau selectaţi de un caucus congresional, cunoscut drept „King Caucus”, altfel spus de o elită creată de republica constituţională. Sub efectele exercitate de curentele populiste, ostile echilibrului politic şi social aşa cum era acesta înţeles de elite, în 1830 se va introduce sistemul convenţiilor naţionale, puterea de selectare revenind notabilităţilor partidelor din state şi comitate, scăzând puterea de influenţă a oligarhiilor federale. În 1910 se va experimenta un sistem mixt, centrat pe convenţia naţională dar influenţat în măsură semnificativă şi de rezultatele alegerilor primare directe. 
În anii şaizeci ai secolului trecut, încercările de reformare a sistemului de partide s-a transpus în fapt în reformarea procesului de selecţie a candidaţilor prezidenţiali, adoptându-se procesul de selecţie bazat de alegerile primare directe. Astfel, printr-o selecţie care depăşeşte alegerile primare doar în interiorul partidelor, candidaţii pot beneficia de sprijinul unor grupuri mai largi de suporteri dar şi al unor forme asociative cu impact naţional. 

Situaţia se va schimba în 1972. Începând de la această dată, mai bine de 2/3 dintre delegaţii convenţiei vor fi selectaţi prin alegeri primare directe, pe baza sprijinului lor pentru unul dintre candidaţii la nominalizare. În 1992, Partidul Democrat a ţinut 40 de alegeri primare directe, cu delegaţi aleşi reprezentând 66,9% din totalul delegaţilor la convenţie; republicanii 39 de alegeri primare directe, cu delegaţi reprezentând 83,9% procentaj care se va repeta şi alegerile din 1996. În 2000, 84% dintre delegaţii democraţi, respectiv 89% dintre cei republicani la convenţiile naţionale au fost aleşi în alegeri primare (care, pentru ambele partide, s-au ţinut în 40 de state - comparativ cu 10 state în care s-au organizat caucusuri). Din această perspectivă, convenţia naţională nu face altceva decât să formalizeze o decizie deja evidentă, capacitatea deliberativă a acestei instituţii fiind diminuată (ca şi capacitatea decizională a liderilor partidelor, a căror influenţă în cadrul convenţiei este mai degrabă neutră). 
În statele în care se utilizează această metodă, alegerile primare sunt deschise tuturor celor înregistraţi pe listele de vot. În mod similar cu alegerile generale, votul se exercită secret, putând fi ales orice candidat dintre candidaţii înregistraţi. 
Sunt două feluri de alegeri primare: închise şi deschise. În alegerile primare închise votanţii pot vota numai în alegerile primare din interiorul partidului în care sunt înregistraţi (un republican poate vota doar la alegerile primare organizate de acest partid). Pentru alegerile primare deschise alegătorul înscris pe listele de votare poate vota la oricare dintre cele două alegeri primare organizate de partide, dar nu în ambele (este permis doar un singur vot). 
Majoritatea statelor organizează alegeri primare închise, după cum se observă în tabelul de mai jos:
	Stat
	Inchise
	Deschise
	Altele

	Alabama
	
	x
	

	Alaska
	
	
	x

	Arizona
	x
	
	

	Arkansas
	
	x
	

	California
	x
	
	

	Colorado
	x
	
	

	Connecticut
	x
	
	

	Delaware
	x
	
	

	District of Columbia
	x
	
	

	Florida
	x
	
	

	Georgia
	
	x
	


	Hawaii
	
	x
	

	Idaho
	
	x
	

	Illinois
	
	
	x

	Indiana
	
	x
	

	Iowa
	
	
	x

	Kansas
	x
	
	

	Kentucky
	x
	
	

	Louisiana
	
	
	x

	Maine
	x
	
	

	Maryland
	x
	
	

	Massachusetts
	x
	
	

	Michigan
	
	x
	

	Minnesota
	
	x
	

	Mississippi
	
	x
	

	Missouri
	
	x
	

	Montana
	
	x
	

	Nebraska
	x
	
	

	Nevada
	x
	
	

	New Hampshire
	x
	
	

	New Jersey
	x
	
	

	New Mexico
	x
	
	

	New York
	x
	
	

	North Carolina
	x
	
	

	North Dakota
	
	x
	

	Ohio
	
	
	x

	Oklahoma
	x
	
	

	Oregon
	x
	
	

	Pennsylvania
	x
	
	

	Rhode Island
	x
	
	

	South Carolina
	
	x
	

	South Dakota
	x
	
	

	Tennessee
	
	x
	

	Texas
	
	x
	

	Utah
	x
	
	

	Vermont
	
	x
	

	Virginia
	
	x
	

	Washington
	
	x
	

	West Virginia
	x
	
	

	Wisconsin
	
	x
	

	Wyoming
	x
	
	


Alegerile primare pot diferi prin modul de înscriere a candidaţilor: cele mai multe state ţin presidential preference primaries, în care pe buletin apare numele candidatului partidului pentru preşedinţie, în alte state pe buletin apar doar numele delegaţilor care vor fi prezenţi pentru a vota la Convenţie. Delegaţii îşi pot declara deschis sprijinul pentru un candidat sau se pot declara nehotărâţi. Pentru alte state delegaţii sunt „obligaţi” (pledged) să voteze pentru câştigătorul Convenţiei, în altele delegaţii sunt liberi (unpledged) să voteze ce candidat doresc, dintre cei anunţaţi la Convenţie.
Punctual, la alegerile primare se pot distinge următoarele situaţii:

1. Reprezentare proporţională pentru sistemul „presidential preference” (cu numele candidatului pentru nominalizare trecut pe listă). Sistem considerat ca un rezultat de tip „beauty contest”, în care un candidat are alocat deja un număr de susţinători, sistem utilizat într-o bună parte a statelor, inclusiv în unele mari
.

2. Winner-take-all, comparat cu precedentul este numit şi „popularity contest”, cel care obţine cele mai multe voturi obţine totalitatea delegaţilor statului sau districtului. Câştigarea delegaţilor unui stat de tipul Californiei, spre exemplu, înseamnă un bonus extraordinar pentru un candidat (Ronald Reagan a câştigat toţi delegaţii californieni în 1976, 1980 şi 1984). Metodă utilizată de partidul republican, la un moment dat oprită de Democraţi (1976).

3. Selecţia delegaţilor – votanţii desemnează delegaţi care pot indica sau nu cu ce candidaţi votează (existând o libertate mai mare de exercitare a votului la convenţie).
4. Sistem mixt: selecţia delegaţilor şi vot separat pentru candidaturi. Un model aplicat spre exemplu in New Hampshire (şi o serie de alte state) în care votanţii decid de două ori – odată cu privire la opţiunea pentru candidatul la preşedinţie şi încă odată alegând delegaţii care trebuie să voteze la convenţie funcţie de prima alegere (în acest caz  vorbindu-se de „pledged” sau votul obligat). 

Caucusurile 

Sunt reuniuni deschise tuturor votanţilor înregistraţi pentru un partid (similar membrilor de partid), din rândul cărora sunt selectaţi delegaţii care vor participa la convenţia naţională. 
Pe parcursul desfăşurării acestor reuniuni, votanţii se împart în grupuri, conform simpatiilor politice pentru unul sau altul dintre candidaţii pe care îi sprijină. Indecişii aglutinează într-un grup propriu, aşteptând deschiderea negocierilor cu suporterii candidaţilor. Votanţii din fiecare grup sunt invitaţi să susţină discursuri în favoarea candidaţilor agreaţi, încercând să persuadeze un număr cât mai mare (de regulă dintre indecişi) în favoarea grupului / candidatului propriu. La finalul „caucusului” organizatorii din partea partidului numără voturile exprimate în favoare fiecăruia dintre grupuri şi calculează câţi delegaţi a câştigat fiecare candidat. Ca şi la „primare” şi acest mod de pre-selecţie poate produce delegaţi „obligaţi” sau „liberi” care vor vota la Convenţie (depinde de regulile aplicate în statele în care se desfăşoară acest proces pre-electoral). Primul stat în care s-a ţinut un caucus a fost Iowa; este o metodă considerată mult mai democratică întrucât activează capacitatea partidelor de a mobiliza votanţii (în primul rând cei proprii), se centrează mult pe capacitatea organizatorică a partidului.
Statele care organizează caucusuri sunt Alaska, Colorado, Hawaii, Iowa, Kansas, Louisiana (democraţii, republicanii au alegeri primare), Maine, Minnesota, Montana (republicanii, democraţii au primare), Nebraska (democraţii, republicanii primare),Nevada, North Dakota, Washington, Wyoming.
Modul de calcul al delegaţilor 
Partea cea mai dificilă pentru un candidat care aspiră la o nominalizare în cadrul Convenţiei, rămâne aceea de a calcula câţi delegaţi în favoarea sa va produce sistemul complicat al alegerilor primare şi al caucusurilor, sistem care, după cum s-a văzut, diferă de la stat la stat şi uneori şi între cele două partide majore dintr-un stat (funcţie de tradiţiile din statul respectiv)
. 
Cele două partide (Democrat şi Republican) utilizează metode diferite pentru a determina câţi delegaţi vor vota (într-un mod cunoscut) la Convenţii, principala problemă fiind, aşadar, stabilirea numărului de delgaţi „pledged” (obligaţi) care vor vota pentru candidaţii aflaţi în competiţie pentru nominalizare. Democraţii utilizează o metodă proporţională, prin care fiecare candidat este „premiat” cu un număr de delegaţi conform proporţiei suporterilor declaraţi din caucusurile sau  primarele câştigate
. 
Partidul Republican lasă la latitudinea statelor utilizarea atât a metodei proporţionale sau a procedeului „winner-take-all” (învingătorul ia totul), prin care cel care ia cele mai multe voturi la caucusuri sau primare obţine de partea sa şi toţi delegaţii statului respectiv la Convenţie. 
Stadiul 2: Convenţia 
Reprezintă, practic, punctul culminant al celor şapte-opt luni de activitate politică premergătoare, condensând în sine o istorie politică interesantă, care începe în 1808, an în care câţiva dintre liderii Partidului Federalist s-au întâlnit în secret la New York pentru a nominaliza candidaţii pentru preşedinte şi vice-preşedinte. În 1830, sub coordonarea liderilor Andrew Jackson şi Martin Van Buren, a avut loc prima convenţie „deschisă” a unuia dintre cele două mari partide americane. În contemporaneitate – cu un impact global, se poate spune – convenţiile naţionale ale celor două partide majore reprezintă în sine instituţii politice faimoase şi cu un caracter de unicitate, de la care nu puţine partide (europene în special) au împrumutat elemente de organizare sau de imagine. 
Timp de aproximativ patru zile, din patru în patru ani, convenţiile naţionale republicană şi democrată acaparează atenţia globală, într-un efort spectacular deosebit, generat atât de organizatorii politici şi, mai ales, de mass media. Deşi, pe fond, convenţia este o problemă „de partid” (nominalizând sau confirmând nominalizarea candidaturii unui preşedinte în funcţie) caracterul instituţional al convenţiei rezidă în modul în care partidele îşi reconfirmă vocaţia naţională, prezentându-şi liderii, adoptând platforme şi evocând, prin discursuri sau prin recursul la propria istorie politică, perenitatea capacităţii de a răspunde intereselor generale ale societăţii americane. 

Din perspectiva candidaţilor la nominalizare lucrurile sunt mult mai clare: un număr suficient de delegaţi le vor asigura accederea în etapa finala din cursa pentru Casa Albă (majoritatea se poate câştiga din primul tur sau din mai multe). Fiecare delegaţie are un număr de membri corespunzător numărului de votanţi din statul respectiv, însă există şi bonificaţii (extra-delegaţi) pentru statele în care partidul respectiv este extrem de puternic. Nu au existat reguli stricte în această privinţă, cele două partide operând modificări în încercarea de a satisface ambele criterii. În mod tradiţional, delegaţii vin la convenţie cu trei tipuri de mandate: commitment, semicommitment şi noncommitment (din perspectiva acordării votului acest lucru s-ar putea interpreta vot „angajat”, „semi-angajat” şi „non-angajat”). Unii delegaţi pot vota cum doresc, alţii au prestabilit un candidat (sau chiar doi, în perspectiva unui al doilea tur de alegeri în care primul menţionat nu mai figurează). În ultimele decenii, cele două partide au operat modificări astfel încât, în linii generale, înainte de organizarea convenţiei se cunosc deja delegaţii care vor vota într-un fel sau altul, posibilitatea unor manevre politice spectaculoase pe durata evenimentului restrângându-se în favoarea voturilor de tip „pledged”. Cu siguranţă că interpretările şi criticiIe – nu puţine – vor produce în continuare modificări în modul de selecţie a delegaţilor, însă la fel de sigur este şi faptul că regulile, rutina şi ritualurile convenţiilor vor consolida caracterul rezilient al instituţiei în sine. În ceea ce priveşte desfăşurarea convenţiei: prima zi este dedicată ceremoniei de deschidere, urmată fiind de adresarea unui mesaj general şi de discursurile de partid; în cea de-a doua zi sunt prezentate diverse rapoarte ale comitetelor politice; ziua a treia este  practic ziua procesului de votare a candidaţilor la nominalizare (stabilirea candidatului partidului); în ultima zi este nominalizat candidatul pentru funcţia de vice-preşedinte (anunţat de câştigătorul nominalizării). 
În mod firesc, convenţia este şi locul în care sunt dezbătute pe larg platformele politice, toţi candidaţii tratând în modul cel mai serios acest aspect, încercând chiar să impună partidelor propriile platforme
.     
Evoluţii recente - fenomenul  ”Super PACs”

SuperPACs
 (supra-comitetele de acţiune politică) sunt catalogate drept un fenomen nou al campaniilor americane şi au avut un rol extrem de important la ultimele alegeri din SUA. Sunt grupuri politice independente – teoretic neconectate direct cu unul dintre candidaţi – cărora li se permite colectarea şi cheltuirea unor fonduri nelimitate pe parcursul campaniei. Prin lege, SuperPACs trebuie să fie complet separate de campania electorală şi nu le este admis să-şi coordoneze eforturile cu staff-urile de campanie sau să facă donaţii către candidaţi. Dar, în realitate, acestea funcţionează para-electoral pentru centrele oficiale de campanie, ca vectori de mesaj pentru candidaţii agreaţi şi mijloc de campanie negativă împotriva competitorilor. La ultima campanie Priorities USA, un SuperPAC pro-Obama a fost coordonat de un fost staffer de la Casa Albă, în vreme ce Restore Our Future, grupul pro-Romney, a fost fondat de un fost colaborator al acestuia. Conceptul de Super PAC a apărut subsecvent cazului de la Curtea Supremă Citizens United v Federal Election Commission prin care s-a stabilit că nu poate exista o limită de finanţare în donaţiile făcute de indivizi, corporaţii sau sindicate către grupurile politice independente, chiar dacă se presupune că repectivele grupuri vor acţiona în favoarea unui anume candidat. Deşi aceste grupuri sunt nominal independente politic, ele se pot afla nu puţine ori în centrul celor mai radicale lupte electorale, emiţând atacuri extrem de tăioase, preluate apoi şi reutilizate de staffurile oficiale de campanie (aşa a fost, la ultimele alegeri, cazul unui advertorial Priorities USA, care a stat la baza alegaţiei conform căreia Romney a fost responsabil pentru decesul unei femei al cărei soţ şi-a pierdut asigurarea de sănătate, odată cu pierderea slujbei prin închiderea fabricii la care lucra). 

SUA 2012 – alegerile primare, caucusurile şi convenţiile naţionale 

Numărul de delegaţi necesari pentru câştigarea nominalizărilor în cadrul celor două convenţii:

· 2.772 delegaţi pentru nominalizarea în  convenţia Partidului Democrat
· 1.144 delegaţi pentru nominalizarea în convenţia Partidului Republican

(cifrele diferite indică modalităţile diferite utilizate de fiecare dintre cele două partide)
.
Sesiunea de alegeri primare
:

· 35 de state şi teritorii au ţinut alegeri primare

· 14 state şi teritorii au organizat caucusuri

· Arizona, Florida, Idaho, Michigan, Nebraska şi Utah au avut atât alageri primare cât şi caucusuri.

Super Tuesday – ziua de marţi în care se organizează cele mai multe alegeri primare într-un număr important de state (fenomen care a debutat în 1988 când 9 state au ţinut primare) a fost pe 6 martie şi s-au desfăşurat alegeri în 10 state (Alaska, Georgia, Idaho, Massachusetts, North Dakota, Ohio, Oklahoma, Tennessee, Vermont şi Virginia). În 2008, la Super Thuesday au participat 24 de state reprezentând 52% din totalul delegaţilor la convenţia democrată, respectiv 41%  în cazul republicanilor. 
În ceea ce priveşte modul de finanţare a convenţiilor din 2012, prin contribuţia directă a plătitorilor de taxe s-au atribuit câte 18,248,300 dolari (36,6 milioane combinat); în plus, Congresul a asigurat încă 50 de milioane / convenţie (100 mil. total), costul total din contribuţia publică fiind de 136 milioane dolari. 

 
Alegerea preşedintelui

După finalizarea nominalizării şi completarea „ticket”-ului (preşedinte / vicepreşedinte) urmează campania electorală (cu tot ce implică aceasta, de la strategie, staff, dezbateri etc.). 
Alegerea preşedintelui SUA constă în fapt în alegerea unui ”ticket” în toate cele 50 de stat şi în Districtul Columbia, votanţii exercitându-şi opţiunea pentru electorii care pledează pentru unul dintre tandemurile aflate în competiţie. Aceeaşi electori sunt cei care compun ”Colegiul Electoral” (în cele mai multe dintre cazuri nici nu este trecut numele acestora pe liste ci formula ”electors for…” urmând numele de pe ticket). Fiecare stat are un număr de electori similar numărului de reprezentaţi în Congres şi în Senat
. Districtul Columbia, deşi nu este un stat propriu-zis, participă la alegerile prezidenţiale (cu 3 electori). 
Practic electoratul din fiecare stat votează pentru ”electori”, tandemul care ia cele mai multe voturi populare luând, pe principiul winner-take-all, toate voturile electorilor (excepţie fac Nebraska şi Maine,  unde doi electori sunt aleşi pe sistemul menţionat,  ceilalţi fiind determinaţi de câştigătorul în fiecare district congresional, fiecare district votând pentru un elector). 
Cu mandat obţinut prin votul popular, colegiul electorilor votează pentru ticket-ul preşedinte – vicepreşedinte, candidatul care obţine votul majorităţii electorilor (şi colegul său pentru funcţia de VP) preluând poziţia de Preşedinte pentru un termen de 4 ani. Acest termen poate fi completat cu un altul, o singură dată. În cazul în care niciunul dintre candidaţi nu întruneşte majoritatea voturilor electorilor (270) atunci alegerea revine Camerei Reprezentanţilor
, din rândul primilor 3 candidaţi stabiliţi prin numărul de voturi primite (fiecare delegaţie din Congres având un singur vot de exprimat
 în favoarea unuia dintre candidaţi; vice-preşedintele este ales, în acest caz de Senat, dintre primii doi clasaţi
).

Deşi acest sistem a fost nu de puţine ori criticat trebuie spus că este un sistem care a garantat atât stabilitatea extraordinară cât şi alegerea unui preşedinte cu un sprijin substanţial, distribuit destul de uniform în interiorul federaţiei. 
Ultimele alegeri prezidenţiale din SUA s-au desfăşurat în următorii parametri: 300 de milioane de cetăţeni, doi candidaţi din partea celor două partide, aproximativ 1 miliard de dolari cheltuieli / candidatură (costul per vot urcând de la 18$ în campania Gore vs Bush la 42$ în 2012). Ţinta acestor campanii s-ar putea rezuma la o singură cifră: 270 – numărul voturilor din colegiile electorale necesar pentru a stabili câştigătorul Casei Albe. 
Colegiile electorale au fost create în perioada de început a SUA, ca sistem de vot care să permită statelor disparate să ajungă la un rezultat comun cu privire la un singur preşedinte care să le reprezinte pe toate. Fiecare stat, plus Districtul Washington, au conferite un număr de electori conform mărimii statului respectiv (California, cel mai mare stat din componenţa SUA are 55 de electori, în vreme ce Wyoming, mult mai puţin populat, doar 3 electori).  Toate statele, cu excepţia a două, au un sistem majoritar de tipul învingătorul ia totul, astfel încât un candidat care obţine majoritatea voturilor într-un stat ia în întregime voturile electorilor statului respectiv. Sunt 538 de colegii electorale în total, astfel încât candidatul care obține majoritatea devine preşedinte SUA. Prin urmare, strategii candidaţilor folosesc resurse de timp şi materiale considerabile pentru a imagina cele mai bune strategii astfel încât să-şi aproprie victoria. 
Un număr de state – swing states – sunt principala ţintă a campaniilor  (pentru că aici votul a alternat de la o alegere la alta, fie în favoare Democraţilor, fie a Republicanilor). Unele state sunt considerate în mod automat de partea uneia dintre părţi, istoria modului în care s-a votat pe parcursul ultimelor cicluri electorale probând acest lucru (spre exemplu California este considerată fief democrat, în vreme ce Texasul votează întotdeaună cu candidatul Partidului Republican). Alte state însă, precum Ohio, Iowa sau Florida oscilează în modul de acordare a voturilor, astfel încât sunt deschise persuasiunilor de campanie. Prin urmare, cea mai mare parte din timpul, banii şi eforturile candidaţilor se îndreaptă spre aceste state.

Ziua Votului
În dimineaţa zile de 6 noiembrie, cabinele de votare se deschid în 50 de state şi Washington DC. Numărătoarea începe odată cu deschiderea procesului de votare, la finalul procesului exit-polurile pot oferi deja o imagine destul de acurată cu privire la câştigător. În mod obişnuit, în jur de ora 11 pm -  ora Coastei de Est (4 am GMT) - devine evident cine este câştigătorul, candidatul înfrânt îşi sună competitorul victorios pentru a-i recunoaşte victoria. Ambii susţin câte un speech, primul pentru a clama victoria, celălalt pentru a admite înfrângerea. Există însă şi posibilitatea – ca la alegerile din 2000 – când la finalul Zilei Alegerilor să nu poată fi evidenţiat un candidat ca învingător cert – în acest caz lupta se duce pentru numărarea fiecărui vot sau pe utilizarea procedeelor legale pentru a forţa o renumărare a voturilor. Ipotetic, poate exista un balotaj în care fiecare dintre candidaţi să aibă 269 de voturi electorale, caz în care Camera Reprezentanţilor va vota cine va fi viitorul preşedinte, Senatul urmând a alege vice-preşedintele.  
Preşedintele ales va intra în funcţie la data de 21 ianuarie, printr-o ceremonie de inaugurare care are loc pe Capitoliu, perioada numită de tranziţie fiind folosită de câştigătorul prezidenţialelor pentru constituirea guvernului, a staff-ului prezidenţial şi finalizarea programului de guvernare. Odată cu alegerea preşedintelui se aleg şi 435 membri ai Congresului, 1/3 din membrii Senatului plus alegeri locale pentru diverse poziții locale şi statale. 

Concluzii
În 1973 istoricul Arthur M. Schlesinger JR. scria o carte preluând o temă populară în anii şaizeci, The Imperial Presidency , punând în discuţie două teme recurente dealtfel, în anii care vor urma: 1) dacă preşedinţia SUA se situează dincolo de orice control şi 2) dacă preşedintele excede limitelor Constituţiei. În condiţiile în care, aşa cum au dorit fondatorii Constituţiei Statelor Unite, preşedinţia şi Congresul sunt instituţii separate (separate institutions sharing power) temerile par puţin întemeiate. Însă, din perspectiva modului în care, începând din 1960, campaniile electorale au început a fi din ce în ce mai personalizate, cu candidaţi a căror independenţă faţă de organizarea tradiţională a partidelor a crescut, formulele de tipul „democratic Prince” sau „preşedinţie imperială” au infiltrat dezbaterile cu privire la prezidenţialismul american
.  Adevărate linie distinctivă care separă cazul Statelor Unite de celelalte cazuri în care întâlnim regimuri prezidenţiale este reprezentată de mecanismul prin care se alege candidatul prezidenţial; acest mecanism este, de acum, pentru ambele partide mari, fundamental şi definitiv constituit prin alegerile primare. În alte sisteme politice, chiar prezidenţiale, candidaturile nu trebuie să treacă de un anumit filtru electoral-instituţional preliminar, candidaturile fiind lansate direct în lupta electorală, deşi şi în cazurile respective sprijinul partidelor este consistent şi determinant. Cu toate criticile şi dificultăţile inerente schimbărilor contemporane, modul de alegere al candidaţilor pentru Casa Albă va constitui şi în continuare mijlocul predominant de selecţie în vederea desemnării unui candidat la funcţia de şef al Executivului şi pentru dirijarea campaniei sale electorale
.  

Anexe 

ANEXA 1

Dispunerea votului popular&electoral  SUA  1940-2012

	Anul 
	P. Dem.
	P. Rep
	Total
	P. Democrat
	P. Republican

	 
	 
	 
	Vot Popular (1,000)
	Vot popular
	Vot electoral
	Vot popular
	Vot electoral

	 
	 
	 
	 
	Număr (1,000)
	Procent
	 
	Număr (1,000)
	Procent
	 


	1940
	F.D.Roosevelt
	Willkie
	49,900
	27,313
	54.7
	449
	22,348
	44.8
	82

	1944
	F.D.Roosevelt
	Dewey
	47,977
	25,613
	53.4
	432
	22,018
	45.9
	99

	1948
	Truman
	Dewey
	48,834
	24,106
	49.6
	303
	21,969
	45.0
	189

	1952
	Stevenson
	Eisenhower
	61,552
	27,315
	44.4
	89
	33,779
	54.9
	442

	1956
	Stevenson
	Eisenhower
	62,027
	26,739
	43.1
	73
	35,581
	57.4
	457

	1960
	Kennedy
	Nixon
	68,836
	34,227
	49.7
	303
	34,108
	49.5
	219

	1964
	Johnson
	Goldwater
	70,098
	42,825
	61.1
	486
	27,147
	38.7
	52

	1968
	Humphrey
	Nixon
	73,027
	30,989
	42.4
	191
	31,710
	43.4
	301

	1972
	McGovern
	Nixon
	77,625
	28,902
	37.2
	17
	46,740
	60.2
	520

	1976
	Carter
	Ford
	81,603
	40,826
	50.0
	297
	39,148
	48.0
	240

	1980
	Carter
	Reagan
	86,497
	35,481
	41.0
	49
	43,643
	50.5
	489

	1984
	Mondale
	Reagan
	92,655
	37,450
	40.4
	13
	54,167
	58.5
	525

	1988
	Dukakis
	Bush
	91,587
	41,717
	45.5
	111
	48,643
	53.1
	426

	1992
	Clinton
	Bush
	104,600
	44,858
	42.9
	370
	38,799
	37.1
	168

	1996
	Clinton
	Dole
	96,390
	47,402
	49.2
	379
	39,198
	40.7
	159

	2000
	Gore
	Bush
	105,594
	50,996
	48.3
	266
	50,465
	47.8
	271

	2004
	Kerry
	Bush
	122,349
	58,895
	48.1
	251
	61,837
	50.6
	286

	2008
	Obama
	McCain
	131,407
	69,498
	52.9
	365
	59,948
	45.6
	173

	2012
	Obama
	Romney
	124,026
	62,611
	51.0
	332
	59,134
	47.2
	206


Sursa: US Census Bureau, Statistical Abstract of the United States, 2002. (Table 370) http://www.census.gov/prod/2003pubs/02statab/election.pdf, US Census Bureau, 

Statistical Abstract of the United States, 2010. Table 389) http://www.census.gov/prod/2009pubs/10statab/election.pdf

ANEXA2 

Membri ai Camerei Reprezentanţilor participanţi / câştigători în campaniile prezidenţiale 1960 - 2008

	Alegeri 
	Candidaţi 

	2008
	John S. McCain III,  rep. P. Republican / Arizona (1983-1987)

	2004
	---

	2000
	Albert Gore, Jr., rep. P. Democrat, Tennessee (1977-1985)

	1996
	Robert J. “Bob” Dole, rep P. Republican, Kansas (1961-1969)

	1992
	George H.W. Bush, rep P. Republican Texas (1967-1971)

	1988
	George H.W. Bush, rep P. Republican Texas (1967-1971)

	1984
	---

	1980
	John Anderson, rep P. Republican Illinois (1961-1981)

	1976
	Gerald R. Ford, rep P. Republican Michigan (1949-1973)

	1972
	Richard M. Nixon, rep P. Republican California (1947-1951)

	1972
	George McGovern, rep P. Democrat South Dakota (1957-1961)

	1968
	Richard M. Nixon, rep P. Republican California (1947-1951)

	1964
	Lyndon B. Johnson, rep P. Democrat Texas (1937-1949)

	1960
	John F. Kennedy, rep P. Democrat Massachusetts (1947-1953)

	1960
	Richard M. Nixon, rep P. Republican California (1947-1951)


ANEXA 3

2012 Partidul Republcian - Alegeri Primare & Caucusuri (%)
	State
	Gingrich
	Huntsman
	Paul
	Perry
	Romney
	Santorum

	South Dakota
	4.0
	0.0
	13.0
	0.0
	66.1
	11.5

	New Jersey
	3.1
	0.0
	10.4
	0.0
	81.3
	5.2

	New Mexico
	5.8
	0.0
	10.3
	0.0
	73.3
	10.5

	Montana
	4.3
	0.0
	14.4
	0.0
	68.4
	8.9

	California
	3.8
	0.0
	10.2
	0.0
	79.6
	5.2

	Texas
	4.7
	0.7
	11.9
	0.0
	69.0
	8.0

	Kentucky
	5.9
	0.0
	12.5
	0.0
	68.8
	8.9

	Arkansas
	4.9
	0.0
	13.4
	0.0
	68.3
	13.3

	Oregon
	5.5
	0.0
	12.9
	0.0
	72.1
	12.5

	Nebraska
	5.2
	0.0
	10.0
	0.0
	70.9
	14.0

	West Virginia
	 6.3
	 11.0
	11.0
	 0.0
	 69.6
	12.1

	North Carolina
	7.6
	0.1
	11.1
	0.0
	 65.7
	 10.4

	Indiana
	 6.4
	 0.0
	15.6
	0.0
	64.7
	 13.3

	Rhode Island
	6.1
	0.0
	23.9
	0.0
	63.2
	5.7

	New York
	12.7
	0.0
	15.3
	0.0
	63.3
	8.7

	Pennsylvania
	10.5
	 0.0
	13.2
	 0.0
	58.0
	 18.3

	Delaware
	27.1
	0.0
	10.6
	0.0
	56.5
	5.9

	Connecticut
	10.3
	0.0
	13.4
	0.0
	67.5
	6.8

	Wisconsin
	5.9
	0.7
	11.2
	0.0
	44.1
	36.9

	District of Columbia
	10.7
	7.0
	12.0
	0.0
	70.2
	12.0

	Maryland
	10.9
	0.6
	9.5
	0.4
	49.2
	28.9

	Louisiana
	15.9
	 0.1
	6.1
	0.5
	26.7
	49.0

	Illinois
	8.0
	0.0
	9.3
	0.6
	46.7
	35.0

	Puerto Rico
	2.2
	0.0
	1.3
	0.0
	88.0
	8.5

	Hawaii
	10.9
	0.0
	19.3
	0.0
	44.5
	25.3

	Mississippi
	31.2
	0.1
	4.4
	0.5
	30.6
	32.8

	Alabama
	29.3
	0.2
	5.0
	0.3
	29.0
	34.5

	Kansas
	14.4
	0.1
	12.6
	0.1
	20.9
	51.2

	North Dakota
	8.5
	0.0
	28.1
	0.0
	23.7
	39.7

	Massachusetts
	4.6
	0.6
	9.5
	0.3
	72.0
	12.0

	Virginia
	0.0
	0.0
	40.5
	0.0
	59.5
	-

	Vermont
	8.2
	2.0
	25.5
	0.9
	39.7
	23.7

	Ohio
	14.6
	0.5
	9.2
	0.6
	37.9
	37.1

	Alaska
	14.1
	0.0
	24.0
	0.0
	32.4
	29.2

	Idaho
	2.1
	0.0
	18.1
	0.0
	61.6
	18.2

	Oklahoma
	27.5
	0.3
	9.6
	0.5
	28.0
	33.8

	Tennessee
	23.9
	0.2
	9.0
	0.3
	28.1
	37.2

	Georgia
	47.2
	0.2
	6.6
	0.2
	25.9
	19.6

	Washington
	10.3
	0.0
	24.8
	0.0
	37.6
	23.8

	Michigan
	6.5
	 0.2
	 11.6
	 0.2
	 41.1
	 37.9

	Arizona
	 16.0
	 0.0
	8.6
	 0.4
	46.9
	27.0

	Maine
	6.2
	0.0
	35.7
	0.0
	39.2
	17.7

	Missouri
	DNC
	-
	12.2
	-
	25.3
	55.2

	Minnesota
	10.8
	0.0
	27.1
	0.0
	16.8
	45.0

	Colorado
	12.8
	0.1
	11.8
	0.1
	34.9
	40.3

	Nevada
	21.1
	0.0
	18.7
	-
	50.0
	9.9

	Florida
	31.9
	0.4
	7.0
	-
	46.4
	13.3

	Soth Carolina
	40.4
	0.2
	13.0
	0.4
	27.8
	17.0

	N Hampshire
	9.4
	16.9
	22.9
	0.7
	39.3
	9.4

	Iowa*
	13.3
	0.6
	21.4
	10.3
	24.5
	24.6

� Un rol semnificativ în alegerile din 2012 l-a avut Social Media (twitter, facebook, instagram, tumblr, pinterest, instagram) intes utilizate pentru comunicarea instantă de conţinut şi imagine electorală, cu sume considerabile alocate în acest sens


� Julie Bykowicz, Twitter Deputizes Masses of Political Pundits at Conventions, 5 sept 2012,  http://www.bloomberg.com/news/2012-09-05/twitter-deputizes-millions-of-pundits-at-political-conventions.html


� Ibidem


� Ambele partide angajând firme specializate, Targeted Victory în cazul republicanilor, respectiv Blue State Digital pentru democraţi. 


� În 2008 echipa candidatului Barak Obama a cheltuit aprox. 16 milioane dolari pe publicitatea on-line (faţă de 3,6 alocate de  candidatul John McCain; în 2012 sumele au înregistrat mai mult decât dublul acestora.


� În 2012 numărul spoturilor electorale a celor doi candidaţi a depăşit cifra de 1 milion, 309.000 de spoturi fiind contabilizate numai în ultima lună de campanie) cf. Presidential Ad War Tops 1M Airings, Wesleyan Media Project, http://mediaproject.wesleyan.edu/2012/11/02/presidential-ad-war-tops-1m-airings/

� Spre exemplu, considerând un stat cu un număr de 20 de delegaţi pentru o Convenţia la care se află în competiţie 3 candidaţi (A, B, C), dacă A a primit 70% din voturi la avea 14 delegaţi votanţi, dacă B a luat 25 % va avea 5 delegaţi, iar C cu 5% un singur delegat.


� Jeff Fishel, Presidents and Promises, Congressional Quarterly Press, 1984


� US Election guide: how does the election work?, The Telegraph 06 Nov 2012


� date preluate de pe http://uselectionwatch12.com


� Pentru rezultatele primarelor republicane Anexa 3


� Fiecare stat are 2 senatori, numărul congresmenilor diferă funcţie de mărimea statului: California are 53 de reprezentanţi şi Montana sau Vermont doar unul.


� Amendamentul 12 din Constituţia SUA stabileşte că, până în 4 martie, Camera va alege un preşedinte. Cel care câştigă votul a 26 de stat devine Preşedinte. În acest fel au fost aleşi Thomas Jefferson (1801) şi John Quincy Adams (1825). 


� Chiar şi California, cu 53 de congressmeni va deţine în această ecuaţie tot un singur vot, la fel de important ca şi votul unor state mici ca Vermont, Montana sau Wyoming


� La Senat fiecare senator are un vot, astfel încât candidatul VP care obţine 51 de voturi preia funcţia; amendamentul 12 nu fixează o limită de timp pentru alegere


� Sergio Fabbrini, The Semi-Sovereign American Prince. The Dilemma of  an independent president in a presidential governmnet în vol.citat la nota 20


� Gianfranco Pasquino, Curs de ştiinţă politică, Institutul European 2002, p. 215-216 şi passim; Sergio Fabbrini, The Semi-Sovereign American Prince. The Dilemma of  an independent president in a presidential governmnet în Thomas Poguntke and Paul Webb, eds., The Presidentialization of 


Contemporary Democracies, Oxford, Oxford University Press, 2003





PAGE  
2
DIRECŢIA STUDII ŞI DOCUMENTARE LEGISLATIVĂ


